Zuma kon Olimpiese-swembad bou met R3,9 m. | Maroela Media
Zuma kon Olimpiese-swembad bou met R3,9 m.
Pres. Jacob Zuma se swembad, wat ook dien as 'n waterreservoir in geval van 'n brand, het die belastingbetalers R3,9 miljoen uit die sak gejaag.
'n Kitsopname deur News24 onder swembadinstalleerders het aan die lig gebring dat die swembad op die meeste sowat R1,8 miljoen moes gekos het. Een van die bouers het gesê Zuma kon 'n 50m Olimpiese-grootte swembad vir R3,9 miljoen laat installeer het.
Hoewel die presiese afmetings van die swembad nie bekend is nie, het polisieminister Nathi Nhleko in sy verslag oor Nkandla gesê die swembad kan 157 000 liter of 157 kl. hou. Nhleko het Donderdag bekend gemaak dat Zuma onder meer nie vir die swembad hoef te betaal nie aangesien dit wel om veiligheidsdoeleindes nodig is.
Die maatskappye wat News24 genader het, het gevra om anoniem te bly uit vrees dat hulle besigheid sal verloor. Die duurste prys was van 'n maatskappy in Gauteng. Die maatskappy is gevra om 'n kwotasie te verskaf vir 'n swembad wat 25m lank en 5m breed is en 18,5 kl. water kan hou. Die maatskappy het gesê met alle ekstras sal dit sowat R1,8 miljoen kos.
Mike Simpson van Quality Pools in Gauteng het gesê hy sou vir Zuma 'n Olimpiese-swembad kon bou vir R3,9 miljoen. "Dit sou 1 miljoen liter water kon hou, 2m se plaveisel om gehad het en ek sou selfs die wegspringblokke ingesluit het."
Volgens Simpson sou hy die Nkandla-swembad vir sowat R800 000 kon bou, belasting uitgesluit.
Vier vas oor kattebak vol dagga
Grahamstad-man tronk toe oor kinderporno-webwerwe
Die foto is misleidend. Dit het blou water.
Zuma se swembad lyk soos ertjiesop.
Hannes de Jongh
Ek wonder of Zoempie kan swem.
Zoempie en sy makkers is gewis vol humor – ongelukkig BAAIE duur narre – en hul neem besluite wat 'n land raak/kraak – nie regtig snaaks nie. Eerste beeswagter – president ooit!
Ja nee, Humpty Dumpty wil graag 'n meneer wees. Net jammer geld koop nie verstand nie!
Nou het hy blykbaar 'n persoonlike vriend geword en Zoempie of so iets is sy naam. Malema is laaankal nie maar Malema maar het 'n uiters persoonlike 'Julias' geword. As dit deel van jou vriendekring is, dit is nie deel van die res van die forum se vriende nie. So hou dit by malema en zuma selfs sonder hoofletters.